ماريون ڭام

ماريون ݣام (مزيودة ف 31 يوليوز 1938 ف كازا، توفات ف 23 مارس 2023). هيّ مومتيلة فرانساوية لي كانت معروفة و كانت كاتبان بزاف ف التلفازة و السينيما ف السبعينات و التمانينات. كانت بطلة ف فيلم "لالباطروص" L'Albatros معا جان پيير موكي ف 1971، و بانت بزاف ف برنامج Au théâtre ce soir د التلفازة.Marion Game sur Les Gens du cinéma.

ف 2009، لعبات الدور د هوݣيت ف السيرية د التلفازة Scènes de ménages ف قناة إم 6. و دور د ؤندري بووير ف السيرية Plus belle la vie ف قناة فرونص 3.

هي لم ديال لمومتيلة لكوميدية ڤيرجيني لوديو، و جدة لكوميديين ؤريليان و أرتور راينال.

 حياتها 
ماريون "مادلين" ݣام تولدات و كبرات ف كازا ف لمغريب. بّاها كان مقاول ف لبني، و مات ملي كان ف عمرها 9 سنين. مّها لي كانت فقيرة عطات بناتها بجوج، ماريون و ختها، ل جدّاتهوم باش تربيهوم ف كازا.

بعد لإستقلال د لمغريب، لفرانساويين لي مأنسطالين تماك و ف شمال إفريقيا ب شكل عام (لي كانو كيتسماو الرجلين لكوحل) ولّاو معرّضين ل كراهية و عتيداءَات. لم د ماريون و بزاف ف لفاميلة ديالها خواو لبلاد و مشاو ل فرانسا، و لاكين هيّ رفضات تهاجر تال واحد لمرة فاش تعرّضات ل عتيداء ف لمارشي و تجرحات، و قررات تمشي فحالها معا راجلها فيليپ لوديو و بنتها ڤيرجيني.Joséphine Simon-Michel, « Marion Game : Le jour où j'ai quitté Casablanca, cité de mon enfance », پاري ماتش, 28 avril-3 mai 2016, page 142. بعدما تطلقات، دخلات ل مدراسة د الدراما كور سيمون، باش تولّي مومتيلة. ف 1968 خدات جايزة د مارسيل أشار لي كاتّعطى ل أحسن الطالابا لي تخرّجو من لمدراسة.

 لكاريير 
وخا خدات ديك الجايزة، لخدامي اللولين ديال ماريون ݣام ف التمتيل كانو متواضعين. لعبات أدوار تانوية ف لبدية، تال 1971 فاش كانت بطلة ف فيلم لالباطروص. و بانت ف سيريات د التلفازة بحال Gil Blas de Santillane ف 1974 و نانا ف 1981.

لعبات تا أدوار ديال الدوبلاج (تمتيل ب الصوت) ف الطرجامة د سيريات و أفلام بحال السيرية لميريكانية Desperate Housewives.

 مصادر 

تصنيف:ناس تزادو ف الدار البيضا
تصنيف:ناس توفاو ف فرانسا
تصنيف:وفيات 2023
تصنيف:مقالات فيها مصدر و 3000 بايت
تصنيف:زيادة 1938